Diari Oficial de la Generalitat Valenciana


Sumari del DOGV 3513, del 09-06-1999 (1999/4992)

Informació pública de l'alternativa tècnica per al desenvolupament i execució del sector 2.
-------------------------------------------------------------------------------------------

### Dades del document

Número de DOGV
:   3513

Data del DOGV
:   09-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4992


Organisme emissor
:   Ajuntament de Paiporta

Tipus de document
:   Anunci

Informació pública de l'alternativa tècnica per al desenvolupament i execució del sector 2. [1999/Q4992]
  
L'alcalde president de l'Ajuntament de Paiporta, el senyor Bartolomé Bas Tarazona, amb data 4 de maig, ha dictat el Decret número 108/1999, tal i com es diu tot seguit:
  
Sobre admetre a tràmit l'alternativa tècnica per al desenvolupament i execució del sector 2.
  
Una vegada examinada l'alternativa de Programa d'Actuació Integrada per a Desenvolupar el Sector 2 del Sòl Urbanitzable d'Ús Residencial, i també tots els antecedents, informes i documents que hi consten, d'acord amb els següents:
  
I. Fets:
  
I.1 La mercantil Paiporta Urbanizadora, SL, ha presentat una proposta d'alternativa tècnica de Programa per al Desenvolupament del Sector 2 del Sòl Urbanitzable d'Ús Residencial, segons el Pla General aprovat per l'Acord de data 5 de novembre de 1998, de la Comissió Territorial d'Urbanisme de València.
  
I.2 L'alternativa tècnica a què es fa referència es compon de pla parcial, avantprojecte d'urbanització i programa d'actuació integrada.
  
I.3 L'objecte del programa és urbanitzar l'àmbit total del sector 2 del sòl urbanitzable, i integrar-lo en les xarxes d'infraestructures, comunicacions i serveis públics existents, a més de cedir a l'Ajuntament de Paiporta el sòl destinat a usos dotacionals i l'aprofitament que excedisca del susceptible d'apropiació pels particulars.
  
II. Fonaments de dret
  
II.1 L'article 44 de la Llei Reguladora de l'Activitat Urbanística regula la col·laboració particular en l'elaboració dels programes i estableix que els particulars, siguen o no propietaris de terrenys, puguen elaborar i presentar, per a l'aprovació, una proposta de programa.
  
II.2 Els articles 45 i 46 de la Llei Reguladora de l'Activitat Urbanística esmentada, que regulen el procediment per a sotmetre a informació pública i simultània les competències entre iniciatives.
  
Aquesta Alcaldia Presidència fent ús de les atribucions que ostenta, en virtut de l'article 21 de la Llei 7/1985, de 2 d'abril, Reguladora de les Bases de Règim Local, article 41 del Reglament d'Organització, Funcionament i Règim Jurídic de les Entitats Locals i disposicions concordants, va dictar aquesta resolució:
  
Primer
  
Admetre a tràmit l'alternativa tècnica per al desenvolupament i execució del sector 2 del sòl urbanitzable del Pla General d'Ordenació Urbana aprovat per l'acord de la Comissió Territorial d'Urbanisme de València.
  
Segon
  
Sotmetre a informació pública, pel termini de 20 dies hàbils, l'alternativa tècnica de programa presentat per la mercantil Paiporta Urbanizadora, SL, per al desenvolupament del sector 2, del sòl urbanitzable, mitjançant la publicació d'aquesta en un diari de difusió corrent i en el Diari Oficial de la Generalitat Valenciana.
  
Tercer
  
Fer saber a les persones interessades que durant el termini indicat de 20 dies hàbils, comptadors des de la darrera publicació d'aquesta resolució, hi podran presentar al·legacions i alternatives tècniques que pretenguen competir amb la que ara s'exposa al públic. Les proposicions juridicoeconòmiques per a executar l'alternativa, es podran presentar en plica tancada durant els cinc dies següents al venciment del termini de 20 dies indicat al principi.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta de la inicial i prestara caució d'això, el termini d'informació pública es prorrogarà per 20 dies addicionals.
  
Cinqué
  
L'acte d'obertura de pliques es farà en la data hàbil següent a la conclusió del termini per a presentar-les.
  
Així mateix aquest anunci val a l'efecte de notificació en virtut del que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a aquells titulars cadastrals no identificats en la relació de propietaris cadastrals i que són aquests:
  
Nom Parcel·la cadastral
  
Manuel Mari Alejos 2978155
  
José Guzmán Casabán 2978134
  
Desconegut 2978127